એવરેસ્ટ સર કરવો હોય તો માત્ર શારીરિક જ નહીં માનસિક રીતે પણ સંપૂર્ણ સ્વસ્થ હોવું જરૂરી છે, એટલું તો હું જાણી જ ચૂક્યો હતો. માટે ત્યારબાદ મેં નાની-નાની ટ્રેકિંગમાં ભાગ લેવાનું શરૂ કર્યું. મારી પ્રથમ ઇવેન્ટ ૪૦૦ કિ.મી.ની હતી. ૨૭ કલાકમાં પૂરી કરવાના ટાર્ગેટ સામે મેં તેને સાડા છવ્વીસ કલાકમાં જ પૂર્ણ કરી દીધી. પરિણામે મારો આત્મવિશ્ર્વાસ વધ્યો. ત્યારબાદ હાફ મેરેથોન સહિતની અનેક ઇવેન્ટોમાં ભાગ લીધો અને એસ.આર. બન્યો. ત્યારે મેં ‘પેરિસ બેસ પેરિસ’ એટલે કે પેરિસ શહેરથી બેસ શહેર અને ત્યાંથી પાછા પેરિસ શહેરમાં પહોંચવાનું હતું ની ઇવેન્ટ વિશે જાણ્યું. સમગ્ર વિશ્ર્વમાંથી આ રાઈડમાં ભાગ લેવા માટે સાડા છ હજાર જેટલા સ્પર્ધકો આવતા હોય છે. તે વખતે ભારતમાંથી ૫૨ (બાવન) જેટલા લોકોની પસંદગી થઈ હતી. ગુજરાતના જ ૪ હતા. તેમાંથી ૨ સ્પર્ધકો આ રાઈડ પૂરી કરી શક્યા ન હતા. હવે આ રાઈડ ૨૦૧૯માં ફરી પાછી યોજાવાની છે. ત્યારે તેના ટોપ ૧૦૦માં ભારતનું નામ આવે તેવી ઇચ્છા છે.